Dayanmaz (Nəbi Miskin)
Səhərin günəşi tərlan havalı, 
Elə pərvaz eylər qaş da dayanmaz. 
Yandırdın cismimi, döndərdin közə, 
Pünhanı ağlaram, yaş da dayanmaz.

Gözün bir cəllatdı, yoxdu amanı, 
Ləbin neylər, ay qız, əxrət-imanı?!
Ağ sinəndə bəsləyirsən məməni, 
Ona qul olmağa döş də dayanmaz.

O qəddi-qamətin güldən əladı, 
Kirpiyin müjganı başa bəladı.
Nəbim deyər, ərzi-halım belədi, 
Od salıb dağlara, daş da dayanmaz.
Qoşmalar